Den Vest-Sjællandske Avis, 1822-02-09
Nyeste Post-Efterretninger Den 26de Januar bleve de Bayerske Stænders Forsamling aabnet i München med megen Høitidelighed. Hs. Majestæt Kongen af Bayern blev da han traadte ind i Sessions-Salen, modtaget med et lydeligt og eenstemmigt Vivatraab, Allerhøistsamme holdt, saasnart han havde taget Sæde paa Thronen følgende Tale med en fast Stemme, og som giorde et stort Jndtryk paa alles Hierter; Mine Herrer Rigsraader og Deputerede Rigets elskelige og troe Stænder Troe mod den Forsikkring, som jeg har givet i Constitutions-Dokumentet, møder jeg i Dag i Deres Forsamling, for med en fast Tillid til begge Kamrenes Jndsigter og gode Villie at aabne den anden Periode for deres constitutionelle Virksomhed. – Det har været Gienstanden for min alvorligste Omsorg, at det Mellemrum fra den første til den nærværende Forsamling blev benyttet af mine Statsministre dertil, at de fornemmelig skulde beskiæftige sig med de Gienstænde, som deels ifølge de hidindtil gjorte Erfaringer udkræve nye Bestemmelser og Forordninger, eller som dog tildeels synes at behøve en Efterhielp af Lovene, eller som endelig ere blevne udsatte fra Deres Side. – Jeg har nyelig givet Dem ved det, at Landraader ere blevne overalt indførte, et Beviis paa hvormeget jeg bestræber mig for at lære at kiende hele Statsbeflyrelsens Tilstand i de forskiellige Deele af mit Rige, ved umiddelbare Organer, og at lade denne Kundskab ankomme sikkert og reent til min Throne. flere Lovudkast bille blive forelagte af mine Statsministre, hvilke alle have en vigtig Jndflydelse paa mit Folks Vel, og hvorved paatrængende Besværligheder skulle blive afhiulpne. De ville der finde et Forslag til at lette og sikkre den private Credit, og til at hæve flere Hindringer, som staae i Veien for Landets Cultur og for Jndustrien. – Der vil blive meddeelt Dem et Udkast til en fuldstændig criminel Lovbog, som er udarbeidet af den Lovgivningscommission, som er nedsat til dette Øiemed. Den Lovbog, som disponerer over Menneskers Frihed, Liv og Eiendom, udkræver en offentlig Prøvelse og dertil en roelig og sammenhængende Forhandling, hvilken ikke kan forventes i en almindelig Forsamling formedelst de andre paatrængende Gienstænde; af den Aarsag forbeholder jeg mig, at sammenkalde mine elskelige og troe Stænder til en overordentlig Forsamling, som udelukkende skal være bestemt til denne og lignende store Lovgiønings-Forhandlinger. De ville imidlertid ved den nærværende Meddeling blive fortroelige med Lovgivningens Aand i Henseende til dens Grundsætninger og enkelte Bestemmelser og saaledes blive forberedte til en moden Forhandling der kan være Sagen værdig, – De forskiellige Lovudkast ville give dem overalt Leilighed til at udvikle deres vatriotiske Medvirkning paa en frugtbar Maade. Hvad jeg har forkyndet dem i min første Tale om den kirkelige Ordens Gienoprettelse er nu gaaet i Opfyldelse. Ved at fuldføre det Concordat, som er afsluttet med den pavelige Stol med Hensyn til den katholske Kirke, og de som tilhøre den; og ved at overholde Concordatet, som en Statslov, skulle dog de almindelige og specielle Rettigheder, som med Hensyn til Religion, kirkelig Eiendom og kirkelige Indretninger ere tilstaaede alle mine Undersaatter af de forskiellige Troesbekiendelser, som finde Sted i mit Rige og som ere betryggede ved Constitutions-Dokumentet og de til samme føiede Edicter, blive bevarede uforkrænkede, og jeg vil ikke tillade, at der giøres noget constitutionsstridigt Jndgreb i de Rettigheder, som ere tilstaaede ethvert Religionsparthie. - Min Statsminister for Financerne vil forelægge de i Constitutionen foreskrevne Oplysninger; det er min alvorlige Villie, at ethvert Regnskab skal blive aflagt med den behørige Aabenhiertighed og Klarhed. Om endog De tillige med mig endnu have mange Ønsker tilbage, med Hensyn til mit Riges Tilstand, saa ville De dog finde Aarsagen dertil i de endnu tilbageblevne Følger af de hengangne Tider og i de nærværende Tiders ugunstige Beskaffenhed; men derved ville De ogsaa erkiende med Taknemmelighed de Velgierninger, som vor Stat virkelig nyder ved sin constitutionelle Regiering med Hensyn til sin offentlige Credit. Med dette Sindelag og disse Forsikkringer, som jeg har yttret, overlader jeg mig ganske til den faste Tillid, at De som Mænd, der ere ligesaa opfyldte af Følelser og Ærefrygt for den Throne, om hvilken De staae, som af Kiærlighed til Fædrenelandet for hvis Vel de her ere forsamlede, at De ville komme mig imøde, paa den constitutionelle Vei, og saaledes hædre Deres ophøiede Kald. som Rigets Stænder.